VIIENDA KOOSSEISU

OTSUS

Haapsalu,								27. jaanuar 2006 nr 33

Üldplaneeringut muutva detailplaneeringu
algatamine (F.R.Kreutzwaldi tn 13, Haapsalu)

Planeering algatatakse AS Favorte (asukoha aadress Uus-Sadama tn 21, 10120 Tallinn) taotluse alusel. Algatava planeeringu eesmärk on planeerida Friedrich Reinhold Kreutzwaldi tn 13 krundi maakasutuse sihtotstarbeks korterelamumaa, et ehitada kruntidele korterelamud ja määrata kruntidele uus ehitusõigus ning arhitektuursed hoonestustingimused. Sellega muudetakse kehtivat planeeringut, millele vastavalt on antud kruntide sihtotstarve ”tootmismaa”. Juhindudes kohaliku omavalitsuse korralduse seaduse § 6 lg 1, lg 3 p 1, § 22 lg 1 p 31, § 23, planeerimisseaduse § 10 lg 5, Haapsalu põhimääruse § 12 lg 1 p 32, § 62 ja haldusmenetluse seadusest, Haapsalu Linnavolikogu määrab:

1.	Algatada üldplaneeringut muutev Friedrich Reinhold Kreutzwaldi tn 13, Haapsalu detailplaneering.

2.	Kinnitada detailplaneeringu lähteülesanne vastavalt lisale 1.

3.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

Lisa 1
Haapsalu Linnavolikogu
27.01.2006 otsusele nr 33

F.R. Kreutzwaldi tn 13 detailplaneeringu
LÄHTEÜLESANNE

Planeeringu tellija: Haapsalu Linnavalitsus
Lähteülesanne kehtib: kaks aastat
Ülesande koostamise alus: planeeringu algatamise ettepaneku tegija AS Favorte taotlus 06.12.2005 reg nr 7-1.3/6124.

1. Planeeringu eesmärk
Detailplaneeringu eesmärgiks on F.R. Kreutzwaldi tn 13 tootmismaa krundi planeerimine korterelamute maaks. Planeeringuga määratakse kruntide ehitusõigus, arhitektuursed hoonestustingimused, haljastuse põhimõtted, kommunikatsioonide asukohad, parkimiskorraldus.

2. Andmed planeeritava maa-ala kohta
Planeeritava ala, pindalaga ca 4000 m2, asub Haapsalus, F.R. Kreutzwaldi tänava ääres, piirneb väikeelamukruntide ja F.R. Kreutzwaldi tn 11 tootmismaa krundiga.
Planeeritava krundi andmed: katastritunnus 18301:009:0038, kinnistusraamatu registriosa number 1985732/19857, pindala 3060 m2, sihtotstarve 100% tootmismaa.
Omanik on AS Favorte.

3. Varem koostatud planeeringud
3.1 Haapsalu linnas üldplaneeringuna kehtiva RPI Eesti Projekt 1987 töö nr A 1104-85/87 “Haapsalu linna ja kuurordi generaalplaani korrektuur” kohaselt asub planeeritaval alal tootmismaa.
Algatava detailplaneeringuga saab teha ettepaneku muuta kehtivat üldplaneeringut ja kavandada krundile sobivam maakasutus kui kehtiv tootmismaa.
Haapsalu linna uues üldplaneeringus on tehtud ettepanek asendada antud krundi sihtotstarve tootmismaa kuni kolme korruseliste korterelamute maaga. Lubatud segafunktsiooniks on kavandatud ärimaa.

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.

Planeeringuga esitada:
4.2	Olemasoleva olukorra iseloomustus. Esitada planeeringualale ulatuvad kitsendused.
4.3	Võttes arvesse olemasolevat situatsiooni esitada krundi ehitusõigus:
- krundi kasutamise sihtotstarbed: korterelamumaa, ärimaa;
- hoonete lubatud suurim arv krundil: maksimaalselt kolm;
- suurim lubatud ehitusalune pindala: määrata planeeringuga, maksimaalselt 940 m2;
- hoonete lubatud suurim kõrgus (katuseharja absoluutkõrgusena): kahe-kolme korruselise hoonestuse kõrgus; soovitavalt planeerida hoonestus vertikaalse liigendusega;
- hoone +-0.00 sidumine (+-0.00 peab olema vähemalt +2.20 arvestades võimaliku üleujutuse kõrgusega);
- krundi hoonestusala piiritlemine;
- olemasolevad tootmishooned – lammutada.

4.4	Arhitektuurinõuded ehitistele:
- korruselisus: kuni 3;
- ehitiste katusekalle või selle vahemik: määrata planeeringuga, soovitatavalt 0-20o;
- kohustuslik ehitusjoon: määrata tänava suhtes;
- katusekatte ja välisviimistluse lubatud materjalid: määrata planeeringuga.

4.5	Haljastuse ja heakorra põhimõtted:
- krundi piirded;
- haljastuse põhimõtted (säilitatav, likvideeritav ja planeeritav haljastus); krundi hoonestamata pinnast peab vähemalt 35% olema haljastust, vajadusel tuleb parkimist planeerida hoonete alumistele korrustele;
- vertikaalplaneerimise põhimõtted (maapinna kõrguse muutmine, sademete ärajuhtimine);
- pinnakatted.

4.6	Liiklus- ja parkimiskorraldus:
- kruntide planeeritud kasutusotstarbele ja hoonestusele vastav parkimislahendus omal krundil;
- kruntidele pääsu asukoht ja /või piiri osa kust kohast väljasõitude rajamine on keelatud;
4.7	Tehnovõrkude ja –rajatiste asukohad:
anda koostöös võrguettevõtetega lähtudes kavandatavast arvutuslikust tarbimisvõimsusest (veevarustus, heitvee kanalisatsioon, küte, elektrivarustus, sidevarustus, välisvalgustus, hüdrantide paiknemine);
4.8	Keskkonnatingimused planeeringuga kavandatu elluviimiseks: lahendada jäätmekäitluse korraldamine.
4.9	Servituudid: kui planeeringu lahendus tingib servituutide seadmise vajaduse, näidata planeeringus servituudialad s.h. trasside servituudid.
4.10	Kuritegevuse riske vähendavad nõuded ja tingimused: lahendada vastavalt EV 809-1:2002.
4.11	Kui planeeringu koostamise käigus muutuvad lähteseisukohad ulatuses, mis ei muuda planeeringu põhilahendust ning linnavalitsus ja linnavolikogu juhtiv komisjon on muudatustega nõustunud, ei kuulu lähteülesanne muutmisele.

5 Detailplaneeringu koosseis
5.1 Situatsiooniskeem;
5.2 Tugiplaan M 1:500;
5.3 Detailplaneeringu põhijoonis M 1:500;
5.4 Tehnovõrkude planeering M 1:500;
5.5 Detailplaneeringu lahenduse illustratsioon;
5.6 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf failina) esitatakse ehitus- ja arhitektuurigrupile läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsuselt (aselinnapea, maakorraldusosakonna juhataja, linnaarhitekt, linnakeskkonna osakonna juhataja, linnaarengu ja muinsuskaitse peaspetsialist);
7.2 Läänemaa Päästeteenistuselt;
7.3 Läänemaavanema poolt määratud täiendavad kooskõlastused, juhul, kui maavanem need määrab.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 komplekti paberkandjal;
-	digitaalselt, joonised pdf või dvg failina;
-	2 detailplaneeringu põhijoonist.

8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja arhitektuurigrupp koos planeeringu koostajaga.

9. Detailplaneeringu vormistamine
Maakasutuse sihtotstarbed esitada Eesti Vabariigi Valitsuse 24.jaanuari 1995 määrusega nr 36 kinnitatud “Katastriüksuste sihtotstarvete liikide ja nende määramise aluste kinnitamine” kohaselt.

Lähteülesande juurde kuulub planeeritava ala situatsiooniskeem.